દિવાળી વેકેશનના ઓક્ટોબર કે નવેમ્બરમાં દર વર્ષે ટ્રેનની કન્ફર્મ ટિકિટ મેળવવી મુશ્કેલ બને છે. હાલમાં દિલ્હી, જયપુર, યુપી, હરિદ્વાર, દહેરાદૂન અને ત્રિવેન્દ્રમ્ જતી તમામ ટ્રેનો હાઉસફૂલ તો ઠીક ઓછામાં ઓછા રપ૦ વેઇટિંગથી ઉપર છે. સામાન્ય રીતે રપ૦થી વધુ વેઇટિંગ આગળ જાય ત્યારે નો રૂમ કરી બુકિંગ બંધ થાય છે. રપ ઓક્ટોબરથી ૩ નવેમ્બર સુુધીના લાંબા વેઇટિંગ લિસ્ટને જોઇને કેટલાક પ્રવાસીઓ ફરવાના પ્લાન કેન્સલ કરી રહ્યા છે.